section_heading: Rabinska karijera u Hrvatskoj
paragraph_text: Da-Don je prvi put posjetio Hrvatsku 1993. godine, kada ga je njegov rabin poslao u Zagreb kako bi vodio vjerske službe za blagdane u Židovskoj općini Zagreb (ŽOZ). Zagreb je opet posjetio 1994., a 1995. je postavljen za rabina ŽOZ-a.Tanja Lakić, »Rabin Kotel Da-Don o židovstvu i kako doći i ostati u Zagrebu«, Spectrum (Katolički bogoslovni fakultet u Zagrebu), br. 3-4, Zagreb, siječanj 2009., str. 173., 174., 175.,  Tijekom 1996. i 1997. godine radio je kao profesor na "Židovskom teološkom sjemeništu Sveučilišta židovskih studija" u Budimpešti, te na fakultetima za rabinske i za pedagoške studije. Da-Don je držao tu poziciju do 2006. godine, nakon čega mu je vijeće ŽOZ-a odbilo produžiti ugovor. Umjesto njega na mjesto rabina ŽOZ-a je postavljen rabin Zvi Eliezer Alonie. Ubrzo poslije došlo je do sukoba i podijele unutar ŽOZ-a. Da-Don je podnio tužbu na općinskom sudu u Zagrebu u kojoj je tražio vraćanje pozicije glavnog rabina uz plaću od 15,000 HRK.<ref> Grupa, unutar ŽOZ-a, koja je podupirala Da-Dona je bila okupljena oko Ive i Slavka Goldsteina. Oni su se nakon sukoba odvojili od ŽOZ-a tj. od druge strane koja je bila okupljena oko Ognjena Krausa i Jakova Bienenfelda. Ivo i Slavko Goldstein su 2006. godine osnovali Bet Israel, novu vjersku zajednicu. Za rabina zajednice je postavljen Da-Don, a za predsjednika Ivo Goldstein. Bet Israel je službeno priznat od strane Europske rabinske konferencije 21. srpnja 2006. godine. ŽOZ je u međuvremenu službeno postavio Aloniea za rabina zajednice. Odnosi između dviju zajednica su ostali napeti i nerazriješeni do današnjeg dana, dijelom i zbog imovinsko-pravnih odnosa. 2008. godine Bet Israel je u Zagrebu otvorio prvu sinagogu nakon Drugog svjetskog rata.